paragraph_text: Koeficijent uspješnosti klubova za Hrvatski nogometni kup utvrđuje se bodovanjem od šesnaestine završnice Hrvatskog nogometnog kupa u kojoj sudjeluju 32 kluba. Koeficijent uspješnosti utvrđuje se na kraju svake natjecateljske godine. Utvrđivanje natjecateljskih brojeva klubova sudionika šesnaestine završnice HNK-a u predstojećoj natjecateljskoj godini radi se na osnovu zbroja koeficijenata uspješnosti u zadnjih 5 godina. Klubovi koji imaju isti koeficijent uspješnosti, dobivaju svoj natjecateljski broj prema plasmanu u prvenstvenom natjecanju protekle natjecateljske godine prema kriteriju: viši razred natjecanja, bolje plasirani klub u istom razredu natjecanja i ždrijeb. 16 najuspješnijih klubova osigurava izravan plasman u šesanestinu završnice HNK-a za dvije godine unaprijed i ne mora igrati županijski nogometni kup u idućoj natjecateljskoj godini.